Sigundu ministra di Administrason Internu kabu-verdiana, Marisa Morais, ki sa papiaba pa jornalistas dipôs di prisidi abertura di un fórum sobri “Siguransa Privadu na Eroportus”, ideia é poi mas riforsu pa um trabadju mas orientadu y ispicifiku na eroportus di país.
Ministra, qui ka papia na un data pa novu sistema komesa ta funciona, fla ma lei dja abriba posiblidadi desdi 2009 pa qui siguransa privadu tem un papel na kontrolu di acessu na sala di nbarqui, pa alén di abri un konjuntu di oportunidades sima kontrolu di própi “streaming y check-in”.
“Siguransa privadu na eroportu é un sistema di proposta di un konjuntu di atoris dentu di propi aria di siguransa y , klaru, papel di PN y di Pulícia Judiciária é fundamental é pur issu kês ka ta tradu”, ministra fla.
Pa Marisa Morais, supervison di siguransa privadu ta bai primiti txeu specilizason di PN na ária mas krítikus, sima kontrolu di bagagi.
Kabu Verdi teni 4 eroportu internacional homologadus pa Associason Internacional de Aviason Civl (IATA): Nelson Mandela, na cidadi di Praia, Cesária Évora, na Son Vicenti, Amílcar Cabral, na Sal, y Aristides Pereira, na Boavista.
Ta konta nda aeródromu na ilha di Son Nikulau, Maiu e Fogu (Son Filipe), que ta recebi voo duméstiku.
Aeríodromu di Santanton sta fitxadu desdi di acidenti aériu na 1998, ki ta fika ku Brava, kes uniku di 9 ilhas habitadus di arquipélagu ki ka tem aeroportu.
Mas tudu 2 tem ligason marítimu via Son Vicenti, kasu di Santanton, y di Cidadi di Praia y di Son Filipe, na kasu Brava.
Noticias Sapo
kea_Latn kea_Latn kea_Latn kea_Latn glg_Latn kea_Latn kea_Latn fur_Latn glg_Latn